Document ID: 31998R1631

NEUVOSTON ASETUS (EY) N:o 1631/98,
annettu 20 päivänä heinäkuuta 1998,
yhteisön viinitilarekisterin perustamisesta annetun asetuksen (ETY) N:o 2392/86 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestelmästä 16 päivänä maaliskuuta 1987 annetun neuvoston asetuksen (ETY) N:o 822/87 (1) ja erityisesti sen 80 artiklan,
ottaa huomioon komission ehdotuksen (2),
sekä katsoo, että
asetuksessa (ETY) N:o 2392/86 (3) säädettyjen toimenpiteiden on oltava niin joustavia, että ne on mahdollista mukauttaa viinikaupan yhteisen järjestämisen kehitykseen; Espanja, Kreikka ja Portugali ovat kohdanneet viinitilarekisterin aikaan saamisessa teknisiä vaikeuksia, joiden vuoksi asetuksen (ETY) N:o 2392/86 4 artiklan 4 kohdassa säädettyä määräaikaa olisi jatkettava,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2392/86 4 artiklan 4 kohdan ensimmäiseen alakohtaan virke seuraavasti:
"Viinitilarekisterin perustamisen määräaika on Espanjassa 31 päivä joulukuuta 1999 sekä Kreikassa ja Portugalissa 31 päivä joulukuuta 2000".
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1998.

Labels: 10
12
18
6